एह किसिम के गेम सभ के ई नाँव जापानी फिलिम बैटल रोयाल के नाँव पर पड़ल जे साल 2000 में आइल रहल आ अइसने कांसेप्ट पर आधारित कहानी रहल। वर्तमान में टेंसेंट गेम्स के पबजी (PUBG) नियर कई गो बैटल रोयाल गेम बहुत पापुलर बाड़ें। भारत में पबजी पर लागल बैन के बाद हाले में, जुलाई 2021 में, क्राफ्टोन कंपनी द्वारा बैटलग्राउंड्स मोबाइल इंडिया (BGMI) गेम रिलीज कइल गइल बा जे एही तरीका के गेम हवे आ खास भारत खातिर डेवलप कइल गइल बा।